Praški ustanak
<s>Praški ustanak (češki: Pražské povstání) je bio pokušaj češkog pokreta otpora da oslobodi Prag od njemačke okupacije u Drugom svjetskom ratu.</s><s>Događaji oko ustanka počeli su se zbivati 5. svibnja 1945. godine, tokom posljednjih dana rata u Europi.</s><s>Ustanak je završio 8. svibnja 1945. godine njemačkom pobjedom i prekidom vatre.</s><s>Ipak, samo dan nakon što su ugušili ustanak, njemački vojnici su se predali Crvenoj armiji, koja je sljedećeg dana ušla u Prag.</s>

<s>Preludij 
Nekoliko je faktora uvelike utjecalo na svakodnevni život većine stanovnika, među kojima militarizacija ekonomije, eliminacija političkih prava, transport u Njemačku radi prisilnog rada te nacionalna opresija.</s><s>Njemačka opresija diljem Češke nije pogađala samo radničku klasu, koja je tradicionalno prikazivana kao neprijatelj, već i srednju klasu, odnosno male i srednje poduzetnike te državne i upravne činovnike.</s>

<s>Češki pokret otpora je postepeno planirao pobunu, a sve s ciljem prisiljavanja Nijemaca da se povuku u Treći Reich.</s><s>Svjesni da sami neće imati velike šanse, članovi pokreta su znali da će im za konačnu pobjedu trebati Crvena armija.</s><s>Njemačka opresija je s vremenom dovela i do razvoja snažnog animoziteta Čeha prema njemačkom stanovništvu, što će nakon rata dovesti do protjerivanja 3,000,000 Sudetskih Nijemaca iz njihovih domova u Češkoj.</s>

<s>Tokom proljeća 1945., ukupno 7,500 ljudi se formiralo u partizanske odrede diljem Čehoslovačke.</s><s>Oni su uglavnom sudjelovali u sabotažama na željeznicama, istovremeno transportirajući potrepštine saveznicima i sabotirajući njemačke vlakove.</s><s>To je dovelo do toga da su Nijemci određene pruge mogli koristiti samo tokom dana i ne svaki dan.</s>

<s>Netom prije ustanka, organizacija znana kao Komunistička mladež vršila je snažnu propagandu, međutim ona nije dugo potrajala.</s>

<s>Bitka za Češki radio</s>

<s>Od 30. travnja do 1. svibnja 1945., Waffen-SS Obergruppenführer i general policije Karl Hermann Frank objavio je preko radija da će svaki pokušaj ustanka u Pragu biti ugušen u "moru krvi".</s><s>Kako su glasine o približavanju Saveznika gradu postale sve snažnije, narod je počeo izlaziti na ulice kako bi dočekao pobjednike i osloboditelje.</s><s>Frank je naredio uklanjanje ljudi s ulica te dao dozvolu svojim ljudima da pucaju u svakoga tko bi se oglušio o naredbe.</s>

<s>Dana 5. svibnja, objava "Tek je šest sati", koja je na kombinaciji češkog i njemačkog emitirana na Češkom radiju, potakla je ustanak.</s><s>Skupina čeških policajaca pokušala je osvojiti radio u Vinohradskoj ulici, ne znajući da je skupina SS-ovaca već tamo, što je dovelo do žustre borbe.</s><s>Uz zvukove borbe u pozadini, radio je nastavio emitirati poruke kojima je poticao narod na pobunu.</s>

<s>Ustanak 
Oko 13:00, 5. svibnja 1945., skupina naoružanih čeških boraca svladala je članove Waffen-SS-a koji su branili zgrade radija.</s><s>Ubrzo je preko radija emitirana poruka Česima da izađu na ulice i izgrade barikade.</s><s>Na drugim lokacijama, Česi su uspješno okupirali središta Gestapa i Sipa.</s>

<s>Tokom popodneva, gradonačelnik Praga je formalno podržao Nacionalni komitet.</s><s>Česi su na ulicama počeli uništavati njemačke prometne znakove i natpise na trgovinama.</s><s>Pobunjenici su napadali Nijemce na ulicama i oduzimali im oružja.</s><s>Nijemci su se branili tako što su pucali na pobunjenike.</s>

<s>Pred sam kraj dana, pobunjenici su saznali kako Nijemci planiraju ugušiti ustanak pomoću teškog napada izvana.</s><s>Cilj ovog plana bilo je objedinjenje lokalnih njemačkih trupa s onima pozicioniranim neposredno izvan Praga.</s><s>Središte pokreta otpora ubrzo je dobilo vijest o približavanju teške artiljerije glavnom gradu.</s><s>Ubrzo je došlo do balansiranja snaga, iako su pobunjenici imali veliku prednost na samom početku.</s>

<s>Tokom jutra, 6. svibnja, Pražani su podigli preko 1,000 barikada diljem grada.</s><s>Pokret otpora je uspio osvojiti gotovo pola grada prije nego su Nijemaci stigli reagirati silom.</s><s>Njemački garnizoni diljem Praga bili su opkoljeni.</s><s>Pobunjenici su prisilili Nijemce na predaju gašenjem struje, vode i telefonskih komunikacija.</s><s>Prag je ubrzo potpao pod val antinjemačkog nasilja, na kojeg su članovi SS-a reagirali nasiljem protiv Čeha.</s>

<s>Njemački kontranapad 
Njemačke trupe izvan grada krenule su prema Pragu kako bi spasile svoje sunarodnjake.</s><s>Drugi cilj njemačkih snaga bilo je osvajanje željeznica i telekomunikacijskih središta, što bi omogućilo nesmetani prilazak njemačkim trupama.</s>

<s>Dana 6. svibnja 1945., Nijemci su pokušali vratiti zgradu radija.</s><s>Kako su njemačke trupe naišle na značajan otpor na putu do zgrade radija, odlučili su koristiti avione.</s><s>Napad je bio uspješan, iako su Česi nastavili emitirati svoje poruke s tornja Husova doma.</s><s>Od 7. do 9. svibnja, toranj Husovog doma korišten je kao improvizirani radio toranj, ali i kao sklonište za češke partizane.</s>

<s>Kada su pobunjenici saznali da su Amerikanci kod Plzeňa, porasla je nada da bi se njihovi tenkovi mogli ubrzo približiti Pragu.</s><s>Međutim, pobunjenici nisu znali kako su Sovjeti i Amerikanci dogovorili demarkacijsku liniju nekih 70 km zapadno od Praga.</s><s>Česi su preko radija slali molbe Amerikancima, međutim iste su odtale bez odgovora.</s><s>Drugi problem bila je i činjenica da pobunjenici nisu znali gdje se točno nalazi Crvena armija, a njemački vojni pritisak je rastao.</s>

<s>SS napada 
Dana 7. svibnja, oklopljene i artiljerijske jedinice Waffen-SS-a, frustrirane sporošću pješadije, pokreću nekoliko snažnih tenkovskih napada na grad.</s><s>Situacija je bila teška.</s><s>Waffen-SS je koristio tešku artiljeriju, a ubrzo je koristio i zračne napade Luftwaffea, što je dovelo do bombardiranja nekoliko povijesnih spomenika u centru grada.</s><s>Tokom nekoliko sati, njemačke trupe su postepeno svladale pobunjenike.</s>

<s>Poseban problem bile su činjenice da su pobunjenici imali jako malo protutenkovskog oružja te da im je ponestajalo municije.</s>

<s>Rusi dezertiraju 
Tokom marša na jug, 1. pješadijska divizija Ruske oslobodilačke armije, koju je predvodio general Sergej Bunjačenko, došla je pomoći pobunjenicima u Pragu.</s><s>Iako je Andrej Vlasov, osnivač ROA-e, isprva bio protiv toga da se Bunjačenko bori protiv Nijemaca, na kraju se nije usprotivio njegovoj odluci.</s>

<s>ROA je ušla u Prag i počela se boritiv protiv Waffen-SS-a, koji je namjeravao sravniti Prag sa zemljom.</s><s>Dobro naoružana, ROA je uspješno odbila njemačke napade i uspjela spasiti dobar dio grada od uništenja.</s><s>Međutim, kako je češki pokret otpora bio većinski komunistički, ROA je već sljedećeg dana dezertirala i pokušala se predati Pattonovim trupama.</s><s>Međutim, Saveznici nisu imali prevelikog interesa u skrivanju članova ROA-e, smatrajući da bi takav potez naštetio odnosima sa Sovjetskim Savezom.</s><s>Ubrzo nakon neuspjele predaje Amerikancima, Bunjačenko, Vlasov i ostali pripadnici ROA-e su predani Sovjetskom Savezu, gdje su mahom pogubljeni kao izdajnici.</s>

<s>Njemačko povlačenje 
Dana 8. svibnja, suočeni s nedolaskom pomoći i uništenjem grada, pobunjenici su morali prekinuti ustanak i pristati na uvjete koje je iznio njemački vojni upravitelj, general Rudolf Toussaint.</s><s>Iako su uvjeti službeno znani kao njemačka kapitulacija, zapravo su omogućili Nijemcima da prekrše uvjete sporazuma i pobjegnu na zapad, gdje bi se predali Amerikancima.</s><s>Zauzvrat, Prag ne bi bio uništen.</s><s>Pobunjenici su u pregovore ušli znajući kako se Amerikanci neće udaljavati sa svojih pozicija te da je Crvena armija samo nekoliko dana udaljena od Praga.</s><s>Kompromi se tako, iako je išao na ruku Nijemcima, činio kao jedino moguće rješenje.</s>

<s>Sporazum o prekidu vatre zapravo je koristio samo Nijemcima u Pragu, omogućivši im bijeg, dok njemačke tripe na Istoku nisu imale previše koristi od njega zbog brzog napredovanja Crvene armije.</s>

<s>Oslobođenje</s>

<s>Dana 9. svibnja 1945., sovjetska Crvena armija ušla je u Prag.</s><s>Iako su američke trupe bile bliže Pragu od sovjetskih, a američke izvidnice su već bile u predgrađima kada je ustanak izbio, Česi su morali čekati Sovjete zbog prethodnih političkih dogovora između dvaju velikih sila.</s>

<s>Žrtve 
Tokom Praškog ustanka, poginulo je 1,694 pripadnika pokreta otpora, dok ih je 1,600 teško ranjeno.</s><s>Gotovo 1,000 njemačkih vojnika je ubijeno, s tim da je broj njemačkih civilnih žrtava nepoznat.</s><s>Vlasovljeva ROA je izgubila oko 300 ljudi.</s><s>Dana 9. svibnja, Crvena armija je izgubila 30 ljudi.</s><s>Ukupan broj žrtava i danas je nepoznat jer mnoge nisu otkrivene ili identificirane.</s>

<s>Povezano 
 Slovački narodni ustanak</s>

<s>Reference</s>

<s>Vanjske veze</s>

<s>Czechoslovakia marks 56th anniversary of liberation, Český rozhlas, 2001
 "Calling all Czechs, calling all Czechs!" - the Prague Uprising remembered, Czech Radio, 12-05-2004
 Czechs commemorate Prague revolt, BBC News, 5 May 2005
 Prague's war: Legacy of questions - Historians still debate myths and mysteries of the liberation , The Prague Post, May 5, 2005
  Picture gallery of Prague uprising - a gallery located at the official website of The Prague City Archives
 Execution of German civilians in Prague (9 May 1945) (Czech TV documentary) (Adobe Flash Player, 2:32 min)
 The expulsion of the Sudeten Germans: http://www.alfreddezayas.com/books.shtml</s>

<s>1945
Češke bitke
Njemačke bitke
Sovjetske bitke
Čehoslovačka u Drugom svjetskom ratu
SSSR u Drugom svjetskom ratu
Njemačka u Drugom svjetskom ratu
Ustanci
Pokreti otpora u Drugom svjetskom ratu
Antifašistička borba u gradovima
Ustanak</s>

